షఫీ పరంబిల్

షఫీ పరంబిల్ (జననం 12 ఫిబ్రవరి 1983) భారతదేశానికి చెందిన రాజకీయ నాయకుడు. ఆయన మూడుసార్లు పాలక్కాడ్ నుండి ఎమ్మెల్యేగా ఎన్నికై, 2024లో జరిగిన లోక్‌సభ ఎన్నికలలో వటకర లోక్‌సభ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు.
రాజకీయ జీవితం
షఫీ పరంబిల్ కాంగ్రెస్ విద్యార్థి సంఘం, కేరళ స్టూడెంట్ యూనియన్ (కేఎస్‌యూ) నుండి రాజకీయాలలోకి వచ్చి  2007లో కేఎస్‌యూ రాష్ట్ర ప్రధాన కార్యదర్శిగా నియమితుడై 2009 వరకు పని చేశాడు. ఆయన 2011లో జరిగిన శాసనసభ ఎన్నికలలో పాలక్కాడ్ నుండి పోటీ చేసి తన సమీప ప్రత్యర్థి  సీపీఎం అభ్యర్థి కెకె దివాకరన్‌పై గెలిచి తొలిసారి అసెంబ్లీకి ఎన్నికయ్యాడు. ఆయన ఆ తరువాత  2016 ఎన్నికల్లో రెండోసారి ఎమ్మెల్యేగా ఎన్నికై  2017లో ఇండియన్ యూత్ కాంగ్రెస్ జనరల్ సెక్రటరీగా, జూన్ 2020లో రాష్ట్ర యూత్ కాంగ్రెస్ అధ్యక్షుడిగా ఎన్నికై 2023 వరకు పని చేశాడు.  

షఫీ పరంబిల్ 2021లో జరిగిన శాసనసభ ఎన్నికలలో పాలక్కాడ్ నుండి పోటీ చేసి తన సమీప ప్రత్యర్థి బిజెపి అభ్యర్థి మెట్రో మ్యాన్ ఇ శ్రీధరన్‌ను 3480 ఓట్ల తేడాతో ఓడించి వరుసగా మూడోసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2024లో జరిగిన లోక్‌సభ ఎన్నికలలో వటకర లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఎం అభ్యర్థి కేకే శైలజపై 114506 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. 

మూలాలు

వర్గం:1983 జననాలు
వర్గం:18వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:భారత జాతీయ కాంగ్రెస్ నాయకులు